बिल्कुल। जब यहां जटिल कविताएं लिखी जाती थीं तो नेपाली साहित्य में भी वही ट्रेंड़ था। फिर सरलता और बोधगम्यता पर जोर दिया जाने लगा था, नेपाली में भी वह हुआ। नेपाल के लोगों का जो बाहर दुनिया से पहला सम्पर्क होता है वह भारत और हिन्दी से ही होता है। नेपाल के ज्यादातर लोग भले ठीक से हिन्दी न बोल पायें लेकिन लगभग सभी लोग हिन्दी समझ लेते हैं। यहां का साहित्य, फिल्म और संगीत वहां बहुत सराहा जाता है। इन दोनों देशों में एक और कॉमन चीज है वह है गरीबी। इन दोनों देशों को दुनिया के सबसे गरीब लोगों का समाज माना जाता है।